Quito eo kêr-benn Ecuador e Suamerika. Enni ez eus war-dro 1,6 milion a annezidi. En em astenn a ra kêr a-hed 20 km eus an hanternoz dar chreisteiz, ha 2 850 metr eo hech uhelder a-us ar mor, ouzh tor ar menez-tan Guagua Pichincha. Talvezout a ra an anv Quito kement ha kreiz (ki) ar bed (tu) e ketchwaeg. An eil kêr vrasañ eo en Ecuador, goude Guayaquil. Ur gêr gozh eo, hag enni kalz a aspadennoù eus an amzer dremenet, peogwir e voe savet e 1534. En abeg dhe savadurioù kozh e oa bet lakaet e 1979 war roll ar Glad bedel, savet gant an UNESCO.